Държавен вестник, бр. 13, 2021 г., стр. 146

СТР.  146	
Д Ъ Р Ж А В Е Н  В Е С Т Н И К 	
БРОЙ  13
Стрелкова полоса за Т-Клас е тази част 
от територията на стрелбището, на която се 
намират мишените, стрелковите декори и 
стрелковите позиции, където непосредствено 
се провежда тренировъчна и състезателна 
дейност.
3.1. Стрелкова полоса за Модул 1 се про­
ектира на равна повърхност, подходяща за 
провеждане на упражнения от обща огнева 
линия. Позициите за стрелба за стрелковата 
полоса трябва да позволяват обща огнева 
линия на множество състезатели, разполо­
жени на 1,5 m един от друг и предоставящи 
различни стрелкови дистанции в дълбочина, 
в зависимост от спортната дисциплина.
3.2. Стрелковите полоси за Модул 2 могат 
да бъдат с произволни форми и конфигурации 
съгласно правилника на ITCC. Стрелковите 
площадки се проектират така, че да позволя­
ват провеждането на стрелкови упражнения, 
при които състезателят обстрелва мишените, 
като започва от начална позиция и в хода на 
упражнението се придвижва и преминава в 
следващи стрелкови позиции или положения 
за стрелба, за да обстреля всички мишени, 
включени в стрелковото упражнение, като е 
допустимо да стреля и по време на движе­
нието си.
3.3. Стрелковите полоси за Модул 3 могат 
да бъдат с произволни форми, конфигура­
ции и размери, отговарящи на изискванията 
за стрелкови дистанции на правилника на 
ITCC, като е препоръчително да се използват 
естествени терени, включително и такива с 
различни наклони.
4. Стрелковите декори са необходими, но не 
и задължителни за сценария на стрелковите 
упражнения. Разполагат се на територията 
на самата стрелкова площадка. Материалите, 
от които са изработени декорите и закрепва­
щите конструкции, не трябва да позволяват 
рикошети.
5. В направленията на стрелба се осигуряват 
обезопасяващи съоръжения.
Направление на стрелба е линията, свърз­
ваща стрелковата позиция с мишената, с 
посока от стрелящия към мишената. Основ­
ното направление на стрелба за стрелковата 
площадка е перпендикулярната линия към 
дъното на стрелковата полоса. Допустими 
са и вторични направления на стрелба, ако 
стрелковата полоса е проектирана и осигу­
рена с обезопасяващи съоръжения в тези 
направления.
Допустимите направления за стрелба в 
стрелковите полоси за Т-Клас се обозначават 
с табели, които отговарят на изискванията 
на чл. 25, ал. 3.
6. Примерна схема на стрелкова полоса/
площадка за дисциплините Tactical Sniper, 
T-Class MultiGun, T-Class Extreme Long Range, 
T-Class Ultra Long Range и T-Class Rimfire 
Т-клас е показана на фиг. 1.
Фиг. 1
7. Стрелковите площадки за стрелкова дис­
циплина T-Class Support and Backup Weapons
7.1. Стрелковите площадки за стрелкова 
дисциплина T-Class Support and Backup Weapons 
(фиг. 2) имат следните елементи:
– зона за подход на състезателите, в която 
се намират състезателите за подготовка и 
изчакване на реда си, заедно с помощния и 
обслужващ (съдийски или треньорски) екип;
– дъно на стрелковата площадка – страната 
на стрелковата площадка, намираща се срещу 
подхода за състезателите;
– страни на стрелковата площадка – стра­
ните по дълбочина на стрелковата площадка 
вляво и вдясно от подхода за състезателите;
– мишени – мишените за стрелковите уп­
ражнения може да се разполагат по цялата 
площ на стрелковата площадка при стриктно 
спазване на мерките за безопасност;
– стрелкови позиции са местата, от които 
състезателите обстрелват мишените при съ­
ответните упражнения; стрелковите позиции 
се намират в границите на територията на 
стрелковата площадка.